### Resumé

Forligspartierne bag [adresse] budget 2025 reserverer 50 mio. kr. af de 147 mio. kr., der kommer fra selvbudgettering i 2026. Beløbet skal anvendes til nye strategiske jordopkøb.

### Sagsfremstilling

Der er nu sikkerhed omkring selvbudgetteringsmidlerne i 2026, og derfor vurderer forligspartierne bag budget 2025, at en andel af midlerne kan udmøntes uden, at det tilsidesætter den ansvarlige økonomistyring.  Forligspartierne har indgået en aftale om ”Ekstraordinær investering på 50 mio. kr. til strategisk jordopkøb i Vejle Kommune.” Aftalen fremgår af bilag til sagen.

Af aftalen fremgår, at forligspartierne bag budget 2025 reserverer 50 mio. kr. af de 147,6 mio. kr., der kommer fra selvbudgettering. Midlerne prioriteres i 2025 fra kassen med modkrav om, at 50 mio. kr. lægges i kassen i budget 2026, hvor selvbudgetteringsmidlerne kommer. På den måde kan investeringer så vidt muligt ske allerede i indeværende år samtidig med, at den økonomiske ansvarlige kurs fastholdes, og der også er prioriteringsmuligheder med budget 2026.

De 50 mio. kr. afsættes under Økonomiudvalget i pulje til strategiske jordopkøb til de i bilaget beskrevne formål under anlæg. Puljen udmøntes løbende af Økonomiudvalget og gruppeformændene.

### Økonomi

![](data:image/jpeg;base64...)

**Opsummering af de bevillingsmæssige konsekvenser**

Sagen medfører, at der bevilges 50 mio. kr. til anlæg i 2025. Udgiften på 50 mio. kr. finansieres af selvbudgetteringsmidlerne i 2026. Forskydning mellem årene reguleres via kassen.

### Sagens videre forløb

Sagen skal behandles af Økonomiudvalget og Byrådet

### Historik

#### Borgmesteren indstiller , den 25. juni 2025, punkt 178:

At 50 mio. kr. af selvbudgetteringsmidlerne afsættes i puljen til strategiske jordopkøb i 2025 jf. bilag med forligspartiernes aftale ”Ekstraordinær investering på 50 mio. kr. til strategisk jordopkøb i Vejle Kommune”, og

At de bevillingsmæssige konsekvenser godkendes jf. bevillingsskema under afsnittet økonomi.

#### Beslutning fra Økonomiudvalget, den 25. juni 2025, punkt 178:

Anbefales.

Fraværende: Philip Winther og Frank Mogensen

### Beslutning

Godkendt.

Fraværende: Yan Hansen, i stedet mødte Mark Kristoffersen.

Fraværende: Philip Winther, i stedet mødte Valdemar Clausen.

Fraværende: Odeline Larsen, i stedet mødte Nanni Christensen.

Fraværende: Frank Mogensen.